en en en ms en en en fr eo en en en id ms ms id ms ms es es en tr es en en sl ms id en en en en en ms ms ms ms ms ms ms ms ms id ms id id uk ms hu hbs_lat id en id id id en en es es en tr es
Tsunami AQUAMAN Banjiri Kutipan Box Office China! - BuzzPOP!
KOMIK l TV l FILEM
by Nik Nadzru IskandarDecember 10, 2018September 16, 2019
AQUAMAN adalah filem #1 di seluruh dunia, berdasarkan kutipan box office hujung minggu lepas sebanyak US$94.7 juta – walaupun hanya diterbitkan di China setakat ini.
Walaupun baru tiga hari terbit di panggung seluruh China, filem AQUAMAN memecahkan 5 rekod penting:
– Rekod ‘Kutipan Hujung Minggu Terbesar Sepanjang Zaman Bagi Warner Bros Di China’, mengalahkan rekod yang dipegang oleh READY PLAYER ONE sebelum ini.
– Rekod ‘Kutipan Box Office Terbesar Sepanjang Zaman Bagi Filem Adiwira DCEU Di China’.
– Rekod ‘Kutipan Hujung Minggu Terbesar Sepanjang Zaman Bagi Bulan Disember Di China’.
– Posisi ke-8 bagi ‘Kutipan Hujung Minggu Terbesar Sepanjang Zaman Bagi Filem Import Di China’.
– Mengalahkan ‘Jumlah Kutipan Box Office Keseluruhan’ filem WONDER WOMAN sepanjang tempoh tayangnya di China (US$90 juta).
Selain daripada itu, AQUAMAN juga menerima skor penarafan penonton yang tinggi di China! Penonton-penonton memberi skor 8.5/10 di Douban.com – sebuah perkhidmatan rangkaian sosial di China, dan skor setinggi 9.6/10 di Maoyan.com – pelantar penjualan tiket atas talian terbesar di China.
Sebagai perbandingan, filem AVENGERS: INFINITY WAR hanya mendapat skor 8.1/10, manakala filem VENOM mendapat skor 7.3/10 di rangkaian sosial Douban.com
Kejayaan kutipan besar di box office dan resepsi bagus daripada penonton di China sebeginilah yang diperlukan oleh Warner Bros untuk melawan filem-filem lain di panggung pada musim perayaan Krismas ini seperti SPIDER-MAN: INTO THE SPIDER-VERSE, MORTAL ENGINES, BUMBLEBEE dan MARY POPPINS RETURNS.
AQUAMAN bakal terbit di 40 negara lagi minggu ini pada 13 Disember 2018 – termasuk Malaysia, Mexico dan United Kingdom. Filem ini akhirnya akan terbit di panggung seluruh Amerika Syarikat pada 21 Disember 2018.
#SoalanCepumas – Adakah anda sudah bersedia untuk Tsunami AQUAMAN minggu ini?
#Aquaman #China #OpeningWeekend #BoxOffice #BuzzPopTV
Tagged: Aquaman, berita, box office, China, DC Comics, eksklusif, kutipan, ulasan, Worlds of DC
Sebagai seorang peminat tegar komik sejak berumur 11 tahun lagi, isu komik pertama yang mula-mula membakar semangat Nik adalah - The Uncanny X-Men isu #275 (April 1991) - dengan... More by Nik Nadzru Iskandar
RESIDENT EVIL: WELCOME TO RACCOON CITY | Peraduan Premiere & Premiums
Peraduan Tayangan Perdana VENOM LET THERE BE CARNAGE
Pemenang Peraduan Tayangan Perdana DUNE
Peraduan Tayangan Perdana DUNE
Peraduan Barangan Eksklusif THE SUICIDE SQUAD
© 2022 BuzzPOP!. Proudly powered by Newspack by Automattic